Heaven Official's Blessing

Heaven Official's Blessing (Bahasa Cina: 天官赐福, Pinyin: Tiān Guān Cì Fú, lit. Rahmat Pegawai Syurga) merupakan sebuah novel Cina karya Mo Xiang Tong Xiu (Bahasa Cina: 墨香铜臭). Siri donghua adaptasi novel pertama kali disiarkan di Bilibili dan Funimation pada 31 Oktober 2020 oleh CBR. Novel ini diterbitkan pada tahun 2017 di Kota Kesusasteraan Jinjiang, laman web penerbitan fiksyen bersiri dalam talian. Ia terdiri daripada 244 bab dan empat cerita tambahan dalam lapan bab sewaktu kisah itu berlangsung. Terdapat juga manhua adaptasi novel karya STARember diterbitkan oleh Bilibili. Sehingga Februari 2022, sebanyak lima jilid telah disiarkan.

Sinopsis 
Lapan ratus tahun yang lalu, Xie Lian merupakan Putera Mahkota kerajaan Xian Le. Xie Lian sangat disayangi oleh rakyatnya disebabkan oleh perwatakannya dan naik ke syurga pada usia yang muda. Disebabkan keadaan yang tidak diingini, Xie Lian dibuang ke dunia manusia dengan serta merta. Beberapa tahun kemudian, dia naik ke syurga, hanya untuk diturunkan semula beberapa minit selepas itu.

Kini, Xie Lian naik ke Syurga untuk kali ketiga dan menjadi bahan ketawa di ketiga-tiga alam. Sewaktu tugas pertama Xie Lian sebagai dewa, dia bertemu dengan hantu misteri yang memerintah para hantu dan menggerunkan Syurga. Tanpa disedari oleh Xie Lian, raja hantu itu memberikan perhatian kepadanya sejak sekian lama.

Terjemahan 
Novel ini diterjemahkan ke dalam bahasa Inggeris oleh Seven Seas Entertainment sebanyak lapan jilid dan diterbitkan pada 14 Disember 2021..

Adaptasi

Donghua 
Donghua telah disiarkan di Bilibili dan Funimation pada Oktober 2020. Musim kedua telah disahkan oleh Bilibili pada Januari 2021. Satu episod khas telah dikeluarkan pada 16 Februari 2021. Donghua ini disiarkan di Netflix termasuk episod khas pada 9 April 2021.

Alih suara bahasa Inggeris ditayangkan pada 12 November 2021 di Funimation.

Aksi langsung 
Sebuah siri aksi langsung Eternal Faith dihasilkan pada 2021 atas arahan Chen Jialin.

Rujukan

Pautan luar 

 Laman Web Rasmi (dalam Bahasa Cina)
 Heaven Official's Blessing di IMDb
 Heaven Official's Blessing di Netflix
 Heaven Official's Blessing di Bilibili
 Heaven Official's Blessing di Funimation
 Komik Heaven Official's Blessing di Bilibili Comics
 Komik Heaven Official's Blessing di Bilibili Comics (terjemahan Bahasa Inggeris)
Funimation
Aniplex
Rencana yang mengandungi teks bahasa Cina